**SKUP** $Q$ **- ZADACI**

1. Jana je pročitala $\frac{3}{4}$ knjige, a Nikolina $\frac{5}{8}$ iste knjige. Koja je učenica pročitala veći dio knjige?
2. Sanja je pročitala $\frac{3}{5}$, Vanja $\frac{5}{7}$, a Anja $\frac{4}{9}$ iste knjige. Tko je pročitao najveći dio knjige?
3. Medicinska je škola na "Otvorenom danu škole" određivala krvne grupe učenika i dobila sljedeće rezultate: $\frac{2}{5}$ učenika je krvne grupe A, $\frac{1}{10}$ učenika je krvne grupe B, $\frac{1}{9}$ učenika ima grupu AB i $\frac{7}{18}$ ima grupu 0. Koja je krvna grupa najrjeđa?
4. Radnici su obavili prvog dana $\frac{3}{11}$ posla, drugog dana $\frac{2}{5}$ posla, a trećeg dana $\frac{2}{7}$ istog posla. Kojeg su dana najviše radili?
5. Tomi treba $\frac{1}{10}$ velikog odmora da izađe iz učionice, $\frac{1}{4}$ odmora čeka u redu za sendvič, a $\frac{2}{5}$ odmora jede sendvič. Koliki dio velikog odmora mu ostane za razgovor s prijateljima?
6. U razredu je 28 učenika. Birali su predsjednika razreda. Marin je dobio $\frac{1}{4}$ svih glasova, Tanja $\frac{4}{7}$ svih glasova, a ostali su glasali za Helenu. Tko je postao predjednik razreda?
7. Sanduk s jabukama ima masu 25.4 kg, a sanduk do polovice napunjen jabukama ima masu 13.4 kg. Kolika je masa samog sanduka?
8. Kvocijent broja 0.8 i njemu recipročnog broja za 1 je veći od stotnine umnoška nepoznatog broja i njemu suprotnog broja. Odrediti nepoznati broj.
9. Koji broj treba oduzeti brojniku, a dodati nazivniku razlomka $\frac{25}{8}$ da se dobije razlomak $\frac{5}{6}$?
10. Za koji x vrijedi:
	1. $\left(5-0.2\right):\left(3.3-x\right)=12$,
	2. $1.1-\left(5x+5.5\right)=11.1$,
	3. $-1.2∙\left(0.3+x\right)=-3.6$?
11. Odrediti period u decimalnom zapisu racionalnog broja:
	1. $\frac{5}{6}$,
	2. $\frac{3}{11}$,
	3. $\frac{5}{13}$,
	4. $\frac{6}{7}$.
12. Koja se znamenka nalazi na 101. mjestu iza decimalne točke u decimalnom zapisu svakog od četiriju brojeva iz prethodnog zadatka?
13. Odrediti 303. znamenku u decimalnom zapisu broja $\frac{15}{37}$.